## 1.1.b) activități obligatorii de dezinsecție în cazul identificării unui focar pe domeniul public sau privat

Acestea vor fi plătite din bugetul local, urmând ca, în cazul în care acțiunea s-a realizat pe domeniul privat, contravaloarea serviciilor va fi recuperată de la proprietarii imobilului/terenului. La identificarea unui focar, în cazul dezinsecției, se vor face în mod obligatoriub minim 2 treceri, prima se va face după identificarea focarului, iar pe urmă se va face repetarea tratamentului în maxim 14 zile de la primul tratament.

- 1.2. Activități de dezinsecție la cerere

La cererea oricăror utilizatori se vor efectua activități de dezinsecție de către Operator pentru orice tip de vector aferent activității de dezinsecție (căpușe, ploșnițe, purici, gândaci, viespi, furnici). Aceste activități vor fi plătite direct de către solicitantul activității (utilizator) căruia operatorul îî va putea factura contravaloarea tarifului pentru prestarea respectivei activități în baza unui contract încheiat cu utilizatorul respective conform legislației în vigoare și reglementărilor ANRSC aplicabile.

## Cerințe generale pentru activitatea de dezinsecție

Dezinsecția este ansamblul mijloacelor și metodelor de prevenire și combatere a artropodelor (insecte în stadiul de larvă sau adult) care vehiculează și transmit direct sau indirect boli infecto-contagioase și parazitare, pentru om și animale sau generatoare de disconfort. Scopul dezinsecției este de a menține densitatea populațiilor de insecte la niveluri cât mai scăzute.Dezinsecția are o importanță practică deosebită în condițiile în care se face studierea și supravegherea continuă a speciilor de insecte și acarieni de interes medical, deoarece permite orientarea acțiunilor de profilaxie și de combatere în acele sectoare în care și-ar putea manifesta funcția vectorială sau însușirile generatoare de disconfort și de pagube economice. De aceea, este necesară cunoașterea trăsăturilor bioecologice ale speciilor care trebuie supuse controlului. Dezinsecția previne și combate transmiterea unor boli de către insecte și acarieni. Insectele, pe lângă factorul de disconfort pe care îl generează, sunt agenți cauzali ai unor pagube economice precum și agenți de transmisie la om și animale a unor boli infecțioase și parazitare.Pericolul major pe care îl reprezintă insectele dăunătoare se datorează capacității mari de înmulțire și voracității acestora. Pagubele materiale se realizează prin transmiterea de boli atât la culturi cât și la animale.Câteva boli propagate de insecte, fie prin înțepătură, fie prin contact direct cu alimentele sunt: meningoencefalita, Borelioza Lyme, febra Zika, febra recurentă, tifosul exantematic, tuberculoza, ciuma, malaria, afecțiuni cutanate, dermatoze, iritații ale mucoaselor oculare, toxinfecții alimentare, viroze, etc. Metodele dezinsecției sunt: - metode fizice (curățenie generală, aspirarea prafului cu ouăle, benzi lipicioase); - metode chimice (utilizarea multiplelor insecticide cu spectru foarte larg de acțiune și cu remanență mare în timp); - metode ecologice (insecticid gel). Dezinsecția chimică se va realiza prin: - pulverizare în zonele verzi (iarbă, garduri vii, arbuști etc.) și tratament spațial de la sol sub formă de ceață rece sau caldă, cu acoperire pe toată suprafața Municipiului BUZĂU, în parcuri, zone verzi, aliniamente stradale, pentru combaterea țânțarilor și a muștelor; - tratament terestru pentru combaterea larvelor în locurile de depunere a pontelor, terenuri mlăștinoase, maluri de ape, lacuri, zone și subsoluri inundabile; - pulverizare sau tratament sub formă de ceață rece sau caldă în subsoluri, casa scărilor, poduri, unde există focare de dezvoltare a țânțarilor, ocazie cu care se tratează biotopurile altor specii de insecte dăunătoare; - tratament terestru pentru combaterea căpușelor care se găsesc în zonele cu vegetație densă și pe frunzișul arborilor; - combaterea căpușelor, a puricilor, păduchilor, ploșnițelor sau a altor vectori se va efectua folosindu-se insecticide specifice pentru fiecare dintre aceste specii, iar metoda de aplicare va avea în vedere caracteristicile ciclului de înmulțire și cerințele biologice ale acestora;

18